open-index/open-wikipedia-markdown huggingface dataset:
گوانتانامو

**گوانتانامو** شہر ہے جنوب مشرقی کیوبا کا اور گوانتانامو صوبے کا دار الخلافہ ہے۔

شہر سے 15 کلومیٹر دور گوانتانامو خلیج ہے، جس پر امریکا نے 1902ء سے قبضہ کر کے بڑا بحری اڈا قائم کیا ہے۔ 2001ء کے بعد اس اڈے پر ایک بدنام قید خانہ قائم کیا گیا جہاں دنیا سے بھر اغوا کر کے مسلمان افراد کو قید کیا گیا۔ انھیں دہشت گرد قرار دیا گیا۔ 2010ء میں امریکی حکومت نے فیصلہ کیا ان میں سے 50 افراد کو ہمیشہ کے لیے بغیر کسی الزام یا مقدمہ کے قید رکھا جائے گا۔

## حوالہ جات

زمرہ:گوانتانامو
زمرہ:کیوبا
زمرہ:کیوبا کے شہر
زمرہ:1797ء میں آباد ہونے والے مقامات
زمرہ:ویکی ڈیٹا سے مختلف مختصر وضاحت
زمرہ:افواج کیوبا
موہرا مرادو

**موہرا مرادو** ٹیکسلا، پاکستان کے نزدیک واقع ایک قدیم بدھ اسٹوپا اور خانقاہ کا کھنڈر ہے۔ یہ علاقہ نہایت خوبصورت اور پہاڑوں سے گھرا ہوا ہے۔ یہاں رہنے والے بدھ راہب ایک طرف تو تنہائی میں عبادت کر سکتے تھے تو دوسری طرف ڈیڑھ کلومیٹر پر واقع سرسکھ کے شہر بھیک مانگنے جا سکتے تھے۔ یہ شہر دوسری صدی عیسوی میں تعمیر کیا گیا تھا اور اس طرح سے کشن سلطنت سے تعلق رکھتا ہے۔

یہ کھنڈر تین حصوں بڑے استوپہ، نذر کے استوپہ اور درسگاہ پر مشتمل ہیں اور 1980ء سے یونیسکو کی عالمی ورثہ کی فہرست میں ٹیکسلا کے تحت شامل ہیں۔

250px|تصغیر| موہرا مرادو کا بڑا ستوپہ

## کھدائی
موہرا مرادو کے کھنڈر کی کھدائی پہلی مرتبہ سر جان مارشل کی زیر نگرانی عبد القادر نے 1914 تا 1915 میں کی۔ بڑا ستوپہ 75ء4 میٹر بلند بنیاد پر تعمیر کیا گیا ہے۔ چھوٹا ستوپہ جو نذر کا ستوپہ ہے بڑے ستوپہ کے ساتھ ہی واقع ہے۔

## خانقاہ
قدیمی درسگاہ میں طالب علموں کے لیے 27 کمرے موجود ہیں جو ایک مرکزی تالاب کے ارد گرد واقع ہیں۔ مستطیل شکل کے اس تالاب کی گہرائی نصف میٹر تھی اور اس کا پانی مذہبی مقاصد کے لیے استعمال ہوتا تھا۔ بارش کا پانی چھت سے لکڑی کے پرنالوں کے راستہ تالاب میں گرتا تھا۔ تالاب میں اترنے کے لیے چاروں طرف زینے موجود ہیں۔ درسگاہ میں ایک باورچی خانہ بھی موجود ہے اور ایک کنواں بھی جو آج بھی استعمال ہو سکتا ہے۔ بدھ کے مجسمے درسگاہ کے صحن اور طالب علموں کے کمروں میں بکثرت موجود ہیں۔ درسگاہ میں ایک طرف اجتماع کا بڑا کمرہ بھی بنا ہوا ہے۔

یہ درسگاہ دو منزلہ تھی۔ دوسری منزل تک جانے کے لیے ایک کمرے میں سے زینے جاتے تھے۔ دیواروں کی چوڑائی کو دیکھ کر اندازہ ہوتا ہے کہ شائد تیسری منزل بھی بنائی گئی تھی۔

## یادگار
ایک خاص یادگار درسگاہ کے ایک کمرہ میں موجود ہے۔ غالبا یہ ایک استاد کی یاد میں تعمیر کی گئی تھی جو اس کمرہ میں رہتا تھا۔ یہ یادگار قریبا 4 میٹر بلند ہے اور اس کے بعض حصے رنگین تھے۔

## گیلری

Image:MohraMuraduPlan.JPG| موہرا مرادو کے کھنڈر کا نقشہ
Image:MohraMuraduWell.JPG| موہرا مرادو کا کنواں جو اب بھی زیر استعمال ہے
Image:MohraMuraduStairs.JPG| درسگاہ کی دوسری منزل کو جانے والے زینے
Image:MohraMuraduAssemblyHall.JPG| موہرا مرادو کی درسگاہ کا کمرہ اجتماع۔ کمرے میں موجود ستونوں کی بنیادوں کے نشان موجود ہیں
Image:MohraMuraduPool.JPG| درسگاہ کا تلاب
Image:MohraMuraduVotiveStupa.jpg| درسگاہ میں موجود ایک یادگار جو غالبا ایک استاد کی یاد میں تعمیر کی گئی
Image:MohraMuraduOldNew.JPG| درسگاہ کی دیوار۔ دائیں طرف والا حصہ اصل ہے جبکہ بائیں طرف والا حصہ نو تعمیر شدہ ہے

## حوالہ جات

## مزید دیکھیے
# ٹیکسلا
# بھڑ ماونڈ
# سرکپ
# سرسکھ
# جھولیاں

زمرہ:آثار قدیمہ
زمرہ:بغیر ڈیٹا رو کے خانہ معلومات سانچے استعمال کرنے والے مضامین
زمرہ:پاکستان میں آثار قدیمہ
زمرہ:پاکستان میں اسٹوپا
زمرہ:پاکستان میں بدھ خانقاہیں
زمرہ:پاکستان میں بدھ مقامات
زمرہ:تاریخ پاکستان
زمرہ:تحصیل ٹیکسلا
زمرہ:کامنز زمرہ جس کا ربط ویکی ڈیٹا پر ہے
زمرہ:ٹیکسلا
زمرہ:پنجاب، پاکستان میں آثار قدیمہ مقامات
زمرہ:بدھ خانقاہیں
زمرہ:جغرافیہ پنجاب، پاکستان
زمرہ:پاکستان میں قائم مذہبی تنظیمیں
زمرہ:پاکستان میں کھنڈر
زمرہ:ایشیا کی عبادت گاہیں
یریوان

**یریوان** یا **ایروان** (لاطینی نقل حرفی: Yerevan, ) آرمینیا کا دار الحکومت اور سب سے بڑا شہر ہے۔ یہ دنیا کے قدیم ترین مسلسل آباد شہروں میں سے ایک ہے۔

## حوالہ جات

## بیرونی روابط


زمرہ:آٹھویں صدی ق م کی تاسیسات
زمرہ:آٹھویں صدی قبل مسیح میں آباد ہونے والے مقامات
زمرہ:آثار قدیمہ آرمینیا
زمرہ:آرمینیا
زمرہ:آرمینیا کے آباد مقامات
زمرہ:آرمینیا کے علاقہ جات
زمرہ:ایشیا میں آٹھویں صدی ق م کی تاسیسات
زمرہ:ایشیائی دار الحکومت
زمرہ:دار الحکومت
زمرہ:کامنز زمرہ جس کا ربط ویکی ڈیٹا پر ہے
زمرہ:مقالے جن میں فارسی زبان کا متن ہے
زمرہ:ویکی ڈیٹا سے مختلف مختصر وضاحت
زمرہ:یورپی دارالحکومت
زمرہ:780 ق م کی دہائی
چو برجی

**چو برجی** (عام فہم کا پنجابی تلفظ: چبرجی) تاریخی شہر لاہور میں ملتان کی جانب جانے والی سڑک پر مغلیہ باغات میں وسیع ترین باغ کے دروازے کی حیثیت سے تعمیر شدہ ایک تاریخی عمارت ہے۔

چوبرجی دراصل مغلیہ باغات میں انتہائی ممتاز اور وسیع ترین باغ کا دروازہ تھا جو مغل شہزادی زیب النساء سے منسوب ہے۔ اس تاریخی عمارت دروازے کے چار مینار ہیں اوراسی مناسبت سے اس کا نام چو برجی رکھا گیا تھا، یعنی چہ : چار اور برجی: برج یا مینارے۔ اس تا ریخی عمارت پر انتہائی نفیس کام کیا گیا ہے۔

1843ء میں آنے والے شدید زلزلے میں شمال مغربی مینار کو نقصان پہنچا اور یہ منہدم ہو گیا، جب کہ مرکزی حصے میں دراڑیں پڑ گئیں۔ اس کی ممکن حد تک دوبارہ سے تعمیر کی گئی اور یہ تقریباً مغلیہ دور کی حالت میں دوبارہ بحال کیا گیا۔ اس تاریخی عمارت کی تعمیر نو کا کام محکمہ آثار قدیمہ نے 1960ء میں مکمل کروایا۔

چو برجی میں منفرد طرز تعمیر دیکھا جا سکتا ہے جو مغلیہ اور قدیم اسلامی طرز تعمیر کے ملاپ کا حسین شاہکار ہے۔ اس تاریخی عمارت کی ممتاز حیثیت اس کے میناروں کی وجہ سے ہے جو برصغیر پاک و ہند میں کہیں بھی دوسری عمارات میں نہیں دیکھی جاتی۔ کہی تاریخ دانوں کا خیال ہے کہ ان میناروں پر گنبد بھی تعمیر کیے گئے تھے جو وقت کے ساتھ ساتھ ختم ہو گئے مگر اس یادگار کی طرز تعمیر میں ایسی کسی نشانی کے کوئی ثبوت ابھی تک نہیں ملے۔ اس یادگار میں استعمال ہونے والی سرخ اینٹیں اسلامی طرز تعمیر کی نشان دہی کرتی ہیں جو برصغیر میں کئی عمارات جیسے لال قلعہ اور بادشاہی مسجد میں بھی شامل ہیں جو وسیع پیمانے پر استعمال کی گئی ہیں۔ اس عمارت کا رقبہ اور تعمیراتی کام اس بات کی نشان دہی کرتا ہے کہ یہ صرف تاریخی عمارت عمارت ہے اور اس کے علاوہ اس کا کوئی مقصد نہیں ہے۔ آج کل یہ عمارت جوں کی توں، مغلیہ دور کی یادگار ہے لیکن اس کے ارد گرد بڑے اشتہار، تجارتی مراکز اور ملتان روڈ کی بے پناہ رش اس کی خوبصورتی میں حائل ہے۔

1985ء میں ڈاکٹر اعجاز انور نے روزنامہ پاکستان ٹائمز کے ایک مضمون میں تحریر کیا کہ:

یہ یادگار درحقیقت باغ زیب النساء کا داخلی دروازہ ہوا کرتا تھا۔ زیب النساء بیگم بادشاہ اورنگزیب عالمگیر کی صاحبزادی تھیں۔ اس باغ کے بارے میں خیال کیا جاتا ہے کہ کبھی یہ نواں کوٹ سے لاہور شہر کے مرکز کی جانب شمال میں توسیع شدہ باغ تھا۔ اب اتنے وسیع پیمانے پر اس باغ کے پھیلاؤ کے کوئی نشانات بھی اس علاقے میں موجود نہیں ہیں، شاید اس کی وجہ یہاں بڑے پیمانے پر ہونے والے آبادی میں اضافہ ہو۔

تصغیر|بائیں|1880 میں چوبرجی کی ایک تصویر

## حوالہ جات

## مزید دیکھیے
* اسلامی طرز تعمیر
* چہار مینار
* چھوٹی چوبرجی

## بیرونی روابط
* چوبرجی کا ماڈل
* چوبرجی دستاویزی فلم

زمرہ:اسلامی معماری
زمرہ:پاکستان میں فارسی باغات
زمرہ:پاکستان میں مغلیہ باغات
زمرہ:پنجاب کی عمارات و ساخات
زمرہ:پنجاب، پاکستان میں ثقافتی ورثہ مقامات
زمرہ:لاہور
زمرہ:لاہور کا طرز تعمیر
زمرہ:لاہور کی عمارات و ساخات
زمرہ:لاہور کے سیاحتی مقامات
زمرہ:مغلیہ طرز تعمیر
زمرہ:کامنز زمرہ جس کا ربط ویکی ڈیٹا پر ہے
قضیہ قدر وسطی

[تصغیر|300 px|بائیں|For any function that is continuous on [''a'',&nbsp;''b''] and differentiable on (''a'',&nbsp;''b'') there exists some ''c'' in the interval (''a'',&nbsp;''b'') such that the '''secant''' joining the endpoints of the interval [''a'',&nbsp;''b''] is parallel to the '''tangent''' at ''c''.](https://ur.wikipedia.org/wiki/%D8%AA%D8%B5%D9%88%DB%8C%D8%B1:Mvt2.svg)
احصا میں، **اوسط قدر قضیہ** کا بیان ہے کہ کسی ہموار استمری قابلِ تفریق منحنی کا قطعہ دیا ہو، تو اس قطعہ پر کم از کم ایک نقطہ ایسا ہو گا جس پر مشتق (مائل) برابر (متوازی) ہو گا اس قطعہ پر "اوسط" مشتق کے ۔ 
اس قضیہ کا استعمال کسی وقفہ پر فنکشن کے مقامی مشتقوں بارے مفروضوں سے شروع کر کے عالمی نتائج اخذ کرنے کے لیے کیا جاتا ہے۔

زیادہ درست، اگر بند وقفہ [*a*,&nbsp;*b*] پر فنکشن *f*(*x*) استمری اور کھلے وقفہ (*a*,&nbsp;*b*) پر قابلِ تفریق ہو، تو ایسا نقطہ *c* وجود رکھتا ہے کہ
: f'(c) = \frac{f(b) - f(a)}{b-a} \, .

وجدانی طور پر اسے حرکت کے ضمن میں سمجھا جا سکتا ہے: اگر گاڑی سو کلومیٹر کا فاصلہ ایک گھنٹے میں طے کرتی ہے تو اس کی "اوسط" رفتار 100 میل فی گھنٹہ ہو گی۔ اس رفتار کے لیے یا تو گاڑی تمام وقت سو کلومیٹر فی گھنٹہ کی یکساں رفتار سے چلے یا، اگر کسی لمحہ سو کلومیٹر فی گھنٹہ کی رفتار سے کم ہوتی ہے تو کسی دوسرے لمحے اس کو سو کلومیٹر فی گھنٹہ سے زیادہ رفتار پکڑنا ہو گی تاکہ اوسط سو کلومیٹر فی گھنٹہ ہی رہے۔ اس طرح اوسط قدر قضیہ ہمیں بتاتا ہے کہ سفر کے دوران کسی نکتہ پر اس کی رفتار قطعی سو کلومیٹر فی گھنٹہ ہو گی، یعنی اُس لمحہ وہ اپنی اوسط رفتار پر چل رہی ہو گی۔

وجدانی طور پر یہ قضیہ زمانہ قدیم سے علما کو معلوم تھا، مگر حسابان کے تناظر میں اس کی قطعی شکل کاشی نے فراہم کی۔

زمرہ:احصا
زمرہ:ویکی ڈیٹا سے مختلف مختصر وضاحت
کینتھ ڈی ٹیلر

**[[کین ٹیلر (کرکٹر)|کین ٹیلر]]** (Kenneth D. Taylor) (پیدا 5 اکتوبر 1934ء بمقام کیلگری) ایران میں کینیڈا کا سفیر تھا۔ 1979ء کے انقلاب کے دوران اس نے 6 امریکیوں کو ایران سے فرار ہونے میں مدد دینے پر داد وصول کی۔

2010ء میں انکشاف ہوا کہ موصوف کینیڈائی ملازمت کے دوران ہی CIA کے کارندے تھے۔

زمرہ:1934ء کی پیدائشیں
زمرہ:2015ء کی وفیات
زمرہ:کینیڈائی شخصیات
زمرہ:کینیڈین سفارتکار
زمرہ:ویکی ڈیٹا سے مختلف مختصر وضاحت
زمرہ:یونیورسٹی آف ٹورنٹو کے فضلا
زمرہ:10 مئی کی پیدائشیں
زمرہ:5 اکتوبر کی پیدائشیں
زمرہ:جامعہ کیلیفورنیا، برکلی کے فضلا
زمرہ:سفرا برائے بحرین
زمرہ:سفرا برائے قطر
زمرہ:سفرا برائے کویت
زمرہ:سفرا برائے سلطنت عمان
زمرہ:سفرا برائے متحدہ عرب امارات
زمرہ:کینیڈا کی شخصیات
زمرہ:کینیڈا کے سفراء
زمرہ:کینیڈین کاروباری شخصیات
بھڑ ماونڈ

**بھڑ ماونڈ** پاکستان میں واقع ٹیکسلا کے کھنڈر کا قدیم ترین حصہ ہے۔

## کھدائی
بھڑ ماونڈ کے کھنڈر کو پہلی دفعہ سر جان مارشل نے 1913 سے 1925 کے عرصہ میں کھودا۔ ان کا کام سر مورٹمر ویہلر نے 1944 سے 1945 میں اور ڈکٹر محمد شریف نے 1966 سے 1967 میں آگے بڑھایا۔ مزید کھدائی 1998 سے 2000 تک بہادر خان نے اور 2002 میں ڈاکٹر اشرف اور محمود الحسن نے کی۔

File:Bhir Mound excavations (looking east).jpg|Bhir Mound excavations in 1924-1925
File:Bhir Mound coin hoard sample. Persian, Greek and Indian coinage.jpg|Bhir Mound coin hoard sample, with Achaemenid, Greek and Indian coinage


## کھنڈر
اس شہر کے کھنڈر شمالاً۔ جنوباً قریباً 1 کلومیٹر اور شرقاً۔ غرباً قریباً 600 میٹر رقبہ پر واقع ہیں۔ ان کھنڈر کا سب سے پرانا حصہ پانچویں اور چھٹی صدی قبل مسیح سے تعلق رکھتا ہے۔ اس کے بعد والی سطح چوتھی صدی قبل مسیح سے ہے اور سکندر اعظم کے حملے کے وقت آباد تھی۔ تیسری سطح موریا بادشاہوں کے وقت میں تیسری صدی قبل مسیح میں آباد تھی۔ کھنڈر کی چوتھی اور سب سے بالائی سطح موریا خاندان کے بعد کے زمانہ سے تعلق رکھتی ہے۔

شہر کی گلیاں یہ ظاہر کرتی ہیں کہ وہ تنگ اور یہاں واقع گھر بلا ترتیب تھے۔ گھروں میں باہر کی جانب کوئی کھڑکیاں نہ تھیں بلکہ اندر صحن میں کھلتی تھیں۔ صحن کھلے تھے اور ان کے گرد 15 سے 20 کمرے ہوا کرتے تھے۔

## تاریخ
خیال ہے کہ بادشاہ دارا اول نے بھڑ کو 518 قبل مسیح میں فتح کیا۔ لیکن یہ خیال صرف تحریروں پر مبنی ہے۔ 326 قبل مسیح میں سکندر اعظم نے اس علاقہ کو فتح کیا۔ راجا امبھی کے متعلق معلوم ہوتا ہے کہ اس نے اس موقع پر یونانی بادشاہ کی یہاں دعوت کی۔ اس راجا نے سکندر کے سامنے ہتھیار ڈال دیے تھے اور سکندر کو ہاتھی سواروں کا ایک دستہ پیش کیا تھا۔ 316 ق م میں مگادھا کے بادشاہ چندر گپت موریا نے جو موریا خاندان کا بانی تھا، پنجاب کا علاقہ فتح کیا تو ٹیکسلا کی آزادی سلب ہو گئی اور یہ محض ایک صوبائی دار الحکومت رہ گیا۔ لیکن پھر بھی یہ شہر اہم رہا اور یہاں تجارت، تعلیم اور کا مرکز رہا۔ چندر گوپتا کے پوتے اشوکا کے زمانہ میں بدھ مت نے یہاں قدم جمائے اور بدھ راہب یہاں آباد ہوئے۔ اشوک اعظم کے متعلق کہا جاتا ہے کہ اپنے باپ کے زمانہ میں وہ خود بطور ولیعہد یہاں رہتا تھا۔ 184 ق م میں یونانیوں نے بکتریا سے گندھارا اور پنجاب پر دوبارہ حملہ کیا۔ اس وقت سے یہاں پر یونانی بادشاہ دیمیتریوس رہائش پزیر ہو گیا۔


Image:BhirMound.JPG|ٹیکسلا میں بھڑ ماونڈ کا کھنڈر
File:Bhir Mound excavations.jpg|بھڑ ماونڈ میں کھدائی
File:Bhir Mound, general view (1).jpg|بھڑ ماونڈ، عمومی منظر
File:Bhir Mound, houses (center) and main street (left).jpg|بھڑ ماونڈ، گھر (وسط میں) اور مرکزی گزرگاہ (بائیں طرف)
File:Bhir Mound, water conduit.jpg|بھڑ ماونڈ، پانی کی نالیاں


## حوالہ جات

## مزید دیکھیے
* موہرا مرادو
* جھولیاں
* سرکپ
* سرسکھ
* ٹیکسلا

زمرہ:آثار قدیمہ
زمرہ:پاکستان کے سابقہ آباد مقامات
زمرہ:پاکستان میں آثار قدیمہ
زمرہ:پاکستان میں بدھ مقامات
زمرہ:تاریخ پاکستان
زمرہ:تحصیل ٹیکسلا
زمرہ:صفحات مع گراف
زمرہ:کامنز زمرہ جس کا ربط ویکی ڈیٹا پر ہے
زمرہ:موریا سلطنت
زمرہ:ٹیکسلا
زمرہ:پنجاب، پاکستان میں آثار قدیمہ مقامات
زمرہ:ویکی ڈیٹا سے مطابقت رکھنے والی مختصر تفصیل
خالد مقبول

پنجاب کے گورنر 29 اکتوبر، 2001ء تا 16 مئی، 2008۔
لفٹینینٹ جنرل خالد مقبول (ر) پاکستان آرمی کے افسر اور پاکستان کے صوبہ پنجاب کے سب سے زیادہ عرصہ گورنر رہے۔ آپ کے بعد سلمان تاثیر نے پنجاب کے گورنر کا حلف اٹھایا۔

## بدنامی
جنوری 2009ء میں مائع گیس کے بخشش کاروبار میں مال بنانے والوں کی فہرست جاری ہوئی جس میں آپ کا نام بھی شامل تھا۔

## حوالہ جات

زمرہ:1948ء کی پیدائشیں
زمرہ:بقید حیات شخصیات
زمرہ:بلوچ رجمنٹ کے افسر
زمرہ:پاکستانی جرنیل
زمرہ:پاکستانی سیاست دان
زمرہ:پنجاب (پاکستان) کے گورنر
زمرہ:فیصل آباد کی شخصیات
زمرہ:ہلال امتیاز وصول کنندگان
زمرہ:پاکستانی شخصیات
مہر بخاری

**مہر بخاری** پاکستانی میڈیا کی ایک مشہور میزبان ہیں جنھوں نے (Samaa tv) سما ٹی وی پر نشر ہونے والے ایک مشہور پروگرام نیوزبیٹ (News Beat) کی میزبانی سے شہرت حاصل کی۔

آپ 2010ء میں اسلام آباد میں واقع امریکی سفارتخانے میں ہونے والی ایک محفل میں آپ کو امریکی اہلکاروں کے ہمراہ محو رقص دیکھا گیا

## حوالہ جات

زمرہ:1984ء کی پیدائشیں
زمرہ:بقید حیات شخصیات
زمرہ:پاکستانی خواتین
زمرہ:پاکستانی صحافی
زمرہ:پاکستانی خواتین صحافی
حسابان کا بنیادی قضیہ

**حسابان کا بنیادی قضیہ** رشتہ بتاتا ہے احصا کے دو مرکزی عالجوں کے درمیان: تفریقی اور تکامل۔ قضیہ کا پہلا حصہ بتاتا ہے کہ کہ غیرواضح تکامل کو تفریق کے ذریعہ الٹایا جا سکتا ہے۔ پہلا حصہ اس لیے بھی اہم ہے کیونکہ یہ استمری فنکشن کے مشتق شکن کے وجود کی ضمانت دیتا ہے۔

دوسرا حصہ کسی فنکشن کے لامتناہی مشتق شکنوں کی مدد سے فنکشن کے واضح تکامل کی شمارندی کرنے کی سبیل فراہم کرتا ہے۔ اطلاقیہ میں یہ حصہ اس لیے بہت فائدہ مند ہے کیونکہ یہ واضح تکامل کی شمارندی نمایاً آسان بناتا ہے۔

پہلی بار ثبوت کے ساتھ ابتدائی ہیئت میں یہ قضیہ جیمز گریگری نے شائع کیا۔ 
اس کے بعد اسحاق بارو اور بالآخر حسابان کی ترقی کے ساتھ لائبنز اور نیوٹن نے پیش کیا۔

## طبیعیاتی وجدان
وجدانی طور پر، اس قضیہ کا سادہ بیان ہے کہ مقدار میں وقت (یا کسی اور مقدار) کے ساتھ صغاریہ تبدیلیوں کا حاصل جمع برابر ہوتا ہے مقدار میں خالص تبدیلی کے ۔

سیدھی لکیر میں سفر کرتے ذرہ کے مقام *x* کو وقت *t* کے دالہ کے طور پر *x*(*t*) لکھا جاتا ہے، یعنی وقت *t* پر ذرہ کا مقام *x*(*t*) ہے۔ اس فنکشن کا مشتق برابر ہے مقام میں صغاریہ تبدیلی d*x* جو وقت کے صغاریہ وقفہ d*t* میں رونما ہوتی ہے (مشتق خود بھی وقت کا تابع ہے)۔ اس ہٹاو میں تبدیلی فی "وقت میں تبدیلی" ذرہ کی سمتار *v* ہے۔ لائیبنز کی علامت میں:

:\frac{dx}{dt} = v(t). 
یعنی سمتار *v* مشتق ہے مقام *x*(*t*) کا۔

اس مساوات کو نئی مرتب سے لکھ کر، پتہ چلتا ہے کہ
:dx = v(t)\,dt. 

اوپر کی منطق سے، *x* میں تبدیلی (یا Δ*x*) حاصل جمع ہے صغاریہ تبدیلیوں d*x* کی۔ یہ مشتق اور وقت کے صغاریہ حاصل اضراب کی حاصل جمع کے برابر بھی ہے۔ یہ لامتناہی حاصل جمعائی ہے "تکامل": لہذا تکامل عالج اصل فنکشن کو اس کے مشتق سے حاصل کرنے کو ممکن بناتا ہے۔ نتیجہ نکالا جا سکتا ہے ہے کہ یہ عمل الٹا بھی چلتا ہے؛ تکامل کے نتیجہ کو تفریق کر کے اصل فنکشن کو حاصل کیا جا سکتا ہے۔

## رسمی بیانات
حسابان کے بنیادی قضیہ کے دو حصے ہیں۔ پہلا حصہ مشتق شکن کے مشتق سے معاملہ کرتا ہے اور دوسرا حصہ مشتق شکن اور واضح تکامل کے رشتہ سے معاملہ کرتا ہے۔

### پہلا حصہ
اس حصہ کو بعض اوقات حسابان کا پہلا بنیادی قضیہ کہا جتا ہے۔

حقیقی قدر فنکشن *F* بند وقفہ [*a*,&nbsp;*b*] پر تعریف ہوتی ہے، وقفہ [*a*,&nbsp;*b*] میں تمام *x* کے لیے، یوں
:F(x) = \int_a^x f(t)\, dt\,,
جہاں *ƒ* حقیقی قدر استمری فنکشن ہے وقفہ [*a*,&nbsp;*b*] پر۔ پھر *F* استمری ہو گی وقفہ [*a*,&nbsp;*b*] پر اور کھلے وقفہ (*a*,&nbsp;*b*) پر تفریقی اور مزید
:F'(x) = f(x)\,
وقفہ (*a*,&nbsp;*b*) میں تمام *x* کے لیے۔

### دوسرا حصہ
اس حصہ کو بعض اوقات حسابان کا دوسرا بنیادی قضیہ کہا جاتا ہے۔

چلو بند وقفہ [*a*,&nbsp;*b*] پر *ƒ* حقیقی-قدر فنکشن ہو جو اپنا مشتق شکن *F* رکھتا ہو وقفہ [*a*,&nbsp;*b*] پر،

:f(x) = F'(x).\ 

اگر *ƒ* وقفہ [*a*,&nbsp;*b*] پر قابلِ تکامل ہو تو
:\int_a^b f(x)\,dx\, = F(b) - F(a).
یہاں فنکشن *ƒ* کے استمری ہونے کی شرط نہیں۔

جب مشتق شکن *F* وجود رکھتا ہو، تو *ƒ* کے لامتناہی مشتق‌شکن ہوتے ہیں، جو *F* میں تعسّفی دائم جمع کرنے سے حاصل ہوتے ہیں (جو تفریق میں گُم جاتا ہے)۔ قضیہ کے پہلے حصہ کی رُو سے *ƒ* کے مشتق شکن ہمیشہ وجود رکھتے ہیں جب *ƒ* استمری ہو۔

زمرہ:احصا
زمرہ:حقیقی تحلیل
زمرہ:1667ء میں سائنس
غیر رسم عثمانی میں قرآن حکیم

**غیر رسم عثمانی میں قرآن حکیم** کی کتابت
بسم اللہ الرحمٰن الرحیم حامداً و مصلیًا و مسلمًا
رسم تین طرح کے ہیں:
1-رسم عثمانی: اسے رسم القرآن، رسم المصحف اور خط القرآن بھی کہا جاتا ہے۔
2- رسم عربی: عربی زبان کا معروف و معہو دخط، جو کثیر کلمات میں خط القرآن سے مختلف ہے۔
3-رسم غیر عربی زبان کے علاوہ دوسری زبانوں کے رسم الخط جنھیں خطِ عجمی بھی کہا جا سکتا ہے۔
قرآن حکیم کو رسم القرآن و رسم عثمانی میں ہی لکھنا واجب ہے اور اس سے انحراف کرکے کسی دوسرے رسم الخط جیسے ہندی، گجراتی، مراٹھی، ملیالم، تمل، پنجابی، بنگالی، تلگو، سندھی، فرانسیسی، انگریزی وغیرہ میں لکھنا حرام و گناہ ہے۔ حتی کہ معروف و معہو د رسم عربی میں بھی لکھنا جائز نہیں کہ یہ انحراف در حقیقت کتاب اللہ کے عموم و اطلاق، نبوی فرمودات اور اجماع صحابہ و اجماعِ امت سے انحراف ہے جو حرام و گناہ ہے۔
دلائل
سورۂ حِجرمیں اللہ عز و جل کا ارشاد ہے:#	اِنَّا نَحْنُ نَزَّلْنَا الذِّکْرَ وَاِنَّا لَہ لَحٰفِظُوْنَ۔
بے شک ہم نے اتارا ہے یہ قرآن ،اور بے شک ہم خود اس کے محافظ ہیں۔ (٩/الحجر ١٥)
یہ آیۂ کریمہ اپنے عموم و اطلاق کے لحاظ سے قرآن حکیم کے نظم و رسم دونوں کی حفاظت کو شامل ہے، جس سے ثابت ہوتا ہے کہ رسم قرآن وہی محفوظ ہے جو کلامِ الٰہی کے اسرار و مفاہیم پر دال ہے اور جس کی رہنمائی رسول عربی صلی اللہ تعالٰیٰ علیہ وسلم نے فرمائی۔
واضح ہوکہ نصوص کے عموم و اطلاق سے استدلال مجتہد و غیر مجتہد سب میں شائع ذائع ہے، یہ اہل اجتہاد کے ساتھ خاص نہیں۔#	عہد صحابہ سے آج تک سلفاً خلفاً اس امر پر اجماع امت قائم رہا ہے کہ مصحف شریف میں خط قرآن سے قرآن ہی لکھا جاتا ہے، غیر قرآن نہیں لکھا جاتا اس لیے مصحف شریف میں خط قرآن سے جو کچھ لکھا گیا ہے وہ قرآن ہے۔ امام ابوزکریا محی الدین نووی شافعی رحمة اللہ تعالٰیٰ علیہ (متوفی ٦٧٦ھ) اپنی عظیم الشان کتاب منہاج شرح صحیح مسلم میں فرماتے ہیں:
ومن قال بأنّھا (أی البسملة) اٰیة من الفاتحة أنّھا کتبت فی المصحف بخط المصحف وکان ھٰذا باتّفاق الصحابة وجماعِہم علیٰ أن لایثبتوا فیہ بخط القرآن غیر القرآن، وأجمع بعدھم المسلمون کلّہم فی کلّ الاعصار لیٰ یومنا اھ۔
(المنھاج بشرح صحیح مسلم بن الحجاج، ص:١٧٢، ج:١، باب حجة من قال: لایجھر بالبسملة)
محمد ناصر حسین
سلانوالی

**سلاں والی** 68 ہزار کی آبادی کا یہ شہر ضلع سرگودھا کی ایک تحصیل ہے۔

----
بازار
مین بازار
بازار نمبر 2
سعید بازار
ریلوے روڈ
ضیاء شہید روڈ
اسلام نگر روڈ
ٹاؤن ہال روڈ
فروکہ روڈ

## حوالہ جات

زمرہ:جھنگوی بولنے والے علاقے
زمرہ:ضلع سرگودھا
زمرہ:ضلع سرگودھا کی یونین کونسلیں
زمرہ:ضلع سرگودھا کے آباد مقامات
زمرہ:ویکی منصوبہ پاکستان کے مضامین
سرسکھ

**سرسکھ** ایک قدیم شہر کے باقیات ہیں جو ٹیکسلا، پاکستان کے کھنڈر کا حصہ ہے۔

تصغیر|350px|سرسکھ کی فصیل، ٹیکسلا، پاکستان.

## شہر
سرسکھ شہر کشن بادشاہ کنشکا نے 80 عیسوی میں تعمیر کیا۔ یہ ٹیکسلا کے شہروں میں سے سب سے آخری شہر ہے۔ کشن حکمرانوں نے فتح کے بعد سرکپ کے پرانے شہر کو ترک کر کے لنڈی نالہ کی دوسری جانب نیا شہر آباد کرنے کا فیصلہ کیا تھا۔ شہر کی فصیل قریبا 5 کلومیٹر لمبی ہے اور قریبا 4ء5 میٹر چوڑی ہے۔ یہ فصیل 2300x1000 میٹر رقبہ کے گرد بنائی گئی ہے اور وسطی ایشیا کے طرز تعمیر کے مطابق ہے۔ جب پانچویں صدی عیسوی کے آخر میں سفید ہن قوم نے پنجاب پر قبضہ کیا تو سرسکھ کا شہر متروک ہو گیا۔ سرسکھ کے شمال مشرق میں ہارو دریا بہتا ہے جبکہ جنوب میں لنڈی نالہ موجود ہے۔

## کھدائی
اس شہر کی کھدائی ایک محدود پیمانے پر 1915ء - 1916ء میں ہوئی۔ مزید کام پانی کی بلند سطح کی وجہ سے بند کرنا پڑا۔ 1980ء میں ان کھنڈر کو یونیسکو کی عالمی ورثہ کی لسٹ میں ٹیکسلا کے تحت شامل کیا گیا۔

## فصیل

File:Wall bastion - Sirkap.jpg|فصیل میں ایک برج نما جگہ، جس میں تیر اندازوں کے لیے کھڑکی بھی ہے
File:SirsukhBastionInside.JPG|برج کا ایک اندرونی منظر

شہر کی فصیل بڑے بڑے پتھروں سے بنائی گئی ہے جن کے بیچ میں چھوٹے پتھر استعمال ہوئے ہیں۔ باہر والی طرف سے یہ فصیل حیرت انگیز حد تک ہموار ہے۔ شائد اس لیے کہ دشمن اس پر آسانی سے نہ چڑھ سکیں۔ فصیل میں کچھ فاصلے پر برج نما جگہیں بنائی گئی ہیں جن میں تیر اندازوں کے لیے کھڑکیاں نبی ہوئی ہیں۔

## حوالہ جات

## مزید دیکھیے
* بھڑ ماونڈ
* موہرا مرادو
* جھولیاں
* سرکپ
* ٹیکسلا

زمرہ:آثار قدیمہ
زمرہ:بغیر ڈیٹا رو کے خانہ معلومات سانچے استعمال کرنے والے مضامین
زمرہ:پاکستان کے سابقہ آباد مقامات
زمرہ:پاکستان میں آثار قدیمہ
زمرہ:پنجاب، پاکستان
زمرہ:تاریخ پاکستان
زمرہ:تحصیل ٹیکسلا
زمرہ:خیبر پختونخوا کی عمارات و ساخات
زمرہ:خیبر پختونخوا میں ثقافتی ورثہ مقامات
زمرہ:صفحات مع گراف
زمرہ:کامنز زمرہ جس کا ربط ویکی ڈیٹا پر ہے
زمرہ:ٹیکسلا
زمرہ:خیبر پختونخوا میں آثار قدیمہ مقامات
میٹا (ضد ابہام)

زبان انگریزی میں پایا جانے والا لفظ meta سائنسی اور تکنیکی موضوعات میں پایا جانے والا ایک کثیرالاستعمال سابقہ ہے جس کے متعدد اور قدرے مختلف مفاہیم مستعمل نظر آتے ہیں۔ بنیادی طور پر meta لفظ میں درج ذیل مفاہیم پائے جا سکتے ہیں؛
# بعد (میں ہونا یا آنا) جیسے metaphase
# پیچھے (موجود) کا ہوتا ہے جیسے metatarsus
# قدرے مختلف مفہوم جو metaphysics کے ساتھ غلط فہمی کی وجہ سے وابستہ ہو گیا ہے وہ ہے، ماوراء، مافوق، مابعد اور بالائی وغیرہ کا۔
بعد میں آنے کے اپنے پہلے تصور کے باعث اس میں تبدیلی کا مفہوم بھی شامل کر لیا جاتا ہے metamarphosis اور اس کے علاوہ جگہ کی تبدیلی یا منتقلی کا مفہوم بھی پایا جاتا ہے جیسے metastasis وغیرہ۔

زمرہ:ضد ابہام صفحات
زمرہ:نام مقامات ضد ابہام صفحات
زمرہ:ویکی ڈیٹا سے مختلف مختصر وضاحت
زمرہ:اختصارات
موپساں

**ہنری البغ گے د موپساں** (5 اگست 1850ء – 6 جولائی 1893ء) انیسویں صدی کا مشہور فرانسیسی مصنف تھا۔ اس کو جدید مختصر افسانے کا بابا آدم کہا جاتا ہے۔

فلوبیغ کی سرپرستی میں موپساں کی کہانیاں فلوبیغ کے زیر اثر کفایت لفظی اور فطری اور فوری انجام سے پہچانی جاتی هیں۔ اس کی بہت سی کہانیاں 1870 کی جرمنی اور فرانس کے درمیان جنگ کے تناظر میں لکھی گئیں۔ اس کی اکثر کہانیوں میں ان معصوم شہریوں کے مصائب و مشکلات کی منظرکشی ہوتی ہے، جو جنگ کی تباہ کاریوں کا نشانہ بنتے هیں اس نے 6 ناول بھی لِکھے۔

ہنری البغ گے د موپساں شاتو د میرو مسنیل نزد شاتو د میرو مسنیل میں ،دیپ کے نزدیک، 5 اُگست 185٠ میں پیدا ہوئے جو سین زیریں جسے اب ( سین ماغتیم ) کا دسٹرکٹ کہا جاتا ہے وہ لوغ ل پتوویں اور گستاو د موپسساں کا پہلا بیٹا تھا اور وہ دونوں خوش حال گھرانوں سے تعلّق رکھتے تھے۔ جب موپساں کی عمر گیارہ سال تھی اور اس کا بھائی پانچ سال کا تھا تو ان کی ماں جو ایک آزاد خیال اور خود مختار شخصیّت کی مالک تھیں، انھوں نے معاشرتی اقدار کے خلاف اپنے شوہر سے قانونی طلاق لے لی۔ اپنے شوہر سے علاحدگی کے بعد انھوں نے اپنے دونوں بچوں، بڑے موپساں اور چھوٹے ایغوے کو اپنے پاس رکھ لیا۔

باپ کی غیر موجودگی میں بالک موپساں کی ماں اس کی شخصیت پر اثر انداز ہونے والی سب سے بڑی ہستی بن گئیں۔ اس کی ماں کا کوئی ادبی مقام نہ تھا لیکن وہ کلاسیکی ادب بالخصوص شکسپیرکی بڑی دلدادہ تھیں۔ تیرہ سال کی عمر موپساں اپنی ماں کے ساتھ ان کے آبائی قصبے اتغیتا میں واقع ولا دے وغگئی میں بڑا خوش و خرم رہا۔ اس کا گھر مضافات میں ساحل سمندر پر تھا جہاں وہ بڑے شوق سے مچھلیاں پکڑنے اور دیگر بیرونی تفریحات میں مشغول رہتا۔ تیرہ سال کی عمر میں اسے غووان کے نزدیک ایک چھوٹی سی مذہبی درسگاہ میں روایتی تعلیم کے لیے داخل کرا دیا گیا۔
## حوالہ جات

زمرہ:1850ء کی پیدائشیں
زمرہ:1893ء کی وفیات
زمرہ:انیسویں صدی کے افسانہ نگار
زمرہ:انیسویں صدی کے فرانسیسی ناول نگار
زمرہ:فرانسیسی افسانہ نگار
زمرہ:فرانسیسی ناول نگار
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
زمرہ:آتشک سے اموات
زمرہ:مونپارناس قبرستان میں تدفین
زمرہ:فرانسیسی شہوانی مصنفین
زمرہ:انیسویں صدی کے فرانسیسی صحافی
زمرہ:شہوانی مصنفین
زمرہ:فرانسیسی صحافی
اولی ہند یورپی زبان

اوّلی ہند۔ یورپی زبان ایک غیر مصدقہ اور نوعمّر (عَم + مَر) یعنی نوتعمر شدہ  زبان ہے جسے ہند۔یورپی زبانوں کا مشترکہ مورث اعلٰی یا جد امجد سمجھا جاتا ہے۔ اس زبان کی ممکنہ موجودگی کے بارے میں ماہرین لسانیات کا قیاس کوئی صدی بھر سے چلا آ رہا ہے اور اس کے ممکنہ خدوخال کی نوتعمیری کی متعدد کوششیں کی جاچکی ہیں۔ لغات میں اسے PIE انگریزی میں لکھا جاتا ہے اور اردو میں اہی اختصار کرسکتے ہیں۔

زمرہ:برنجی دور
زمرہ:ہند یورپی
زمرہ:ہند یورپی زبانیں
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
زمان ٹاؤن

**
  

**زمان ٹاؤن** ()، [[کراچی]] کے مشرقی حصے میں واقع [[ضلع کورنگی]] کا ایک معروف رہائشی علاقہ ہے۔ یہ علاقہ پہلے [[کورنگی ٹاؤن]] کا حصہ تھا، جو 2011 میں تحلیل کر دیا گیا۔

یہ علاقہ **گلشنِ حالی** کے نام سے بھی جانا جاتا ہے اور اس کا ڈاک کا کوڈ **74900** ہے۔ زمان ٹاؤن میں کئی تعلیمی ادارے، پارکس، مساجد اور ایک فوڈ اسٹریٹ بھی واقع ہے۔ اہم مقامات میں شامل ہیں:

* اویس شہید پارک
* جامع مسجد طیبہ
* یونین کونسل آفس
* فوڈ اسٹریٹ

=== تعلیم ===
زمان ٹاؤن میں 50 سے زائد تعلیمی ادارے موجود ہیں، جن میں نمایاں ادارے درج ذیل ہیں:

* [https://www.educators.edu.pk/ دی ایجوکیٹرز اسکول]
* [https://thesmartschools.edu.pk/ دی اسمارٹ اسکول]
* [https://savvyschool.edu.pk/ سیوی اسکول]
* [https://iuss.edu.pk/ اقرا یونیورسٹی اسکولنگ سسٹم]
* دی اسپیئر ہیڈ اکیڈمی
* جینئس کیمبرج اسکول
* دی کینٹ سٹی اسکول
* بابازہ فاؤنڈیشن
* دی اسپرٹ اسکول
* **سرفراز پائلٹ ہائر سیکنڈری اسکول** — علاقہ کا ایک قدیم تعلیمی ادارہ جو تقریباً 45 سال سے خدمات انجام دے رہا ہے۔

علاقے میں ایک کالج بھی قائم ہے جسے **ریحان کالج** کے نام سے جانا جاتا ہے، جو مقامی طلبہ کو اعلیٰ تعلیم فراہم کرتا ہے۔

=== قرآن اکیڈمی ===
زمان ٹاؤن میں ایک معروف **قرآن اکیڈمی** بھی قائم ہے جو **انجمن خدام القرآن** کے تحت چلائی جاتی ہے۔ یہ تنظیم **تنظیم اسلامی** سے وابستہ ہے اور اس کی بنیاد معروف اسلامی اسکالر **ڈاکٹر اسرار احمد''' نے رکھی تھی۔

## محلے

* زمان ٹاؤن
* لیبر اسکوائر
* بنگالی پاڑہ
* سیکٹر 34
* ایریا 1
* ایریا 2
* ایریا 3

## حوالہ جات

## خارجی روابط

* حکومت کراچی کی ویب گاہ

 

زمرہ:کراچی کے نواحی علاقے
خلیفہ بن زاید آل نہیان

**خلیفہ بن زاید آل نہیان**  (پیدائش 1948ء)، جنھیں عمومی طور پر شیخ نہیان یا شیخ خلیفہ کے نام سے پکارا جاتا ہے، متحدہ عرب امارات کے صدر اور ابوظہبی کے امیر رہے۔

## پیدائش
7 ستمبر 1948ء کو ابو ظہبی سے تقریباً ڈیڑھ گھنٹے کی مسافت پر واقع شہر العین کے تاریخی المويجعی قلعے میں پیدا ہوئے تھے۔
والد زاید بن سلطان آل نہیان اور والدہ
حسا بنت محمد بن خلیفہ النہیان تھیں،
## تعلیم
رائل ملٹری اکیڈمی سینڈہرسٹ برطانیہ میں زیر تعلیم رہے اور عسکری تربیت حاصل کی،
## عملی زندگی
1966ء میں جب شیخ زید ابوظہبی کے حاکم بنے تو شیخ خلیفہ کو مشرقی علاقوں میں ان کا نمائندہ مقرر کیا گیا۔ اس وقت شیخ خلیفہ کی عمر صرف 18 سال تھی۔ تین سال بعد ہی جب شیخ خلیفہ کو ولی عہد بنایا گیا تو اس وقت تک وہ برطانیہ کے سینڈہرسٹ کی فوجی اکیڈمی سے فوجی تربیت بھی حاصل کر چکے تھے۔ ولی عہد مقرر کیے جانے کے فوراً بعد انھیں ابو ظہبی کے دفاع کے شعبے کا چیئرمین مقرر کر دیا گیا۔

1971ء میں متحدہ عرب امارات کے قیام کے بعد شیخ خلیفہ کو ابو ظہبی کا وزیرِ اعظم بنایا گیا۔ اس دوران وہ کئی دیگر عہدوں پر بھی فائز رہے۔ وہ ابو ظہبی کی کابینہ کے سربراہ بھی تھے، وزیرِ دفاع اور وزیرِ مالیات بھی۔ سنہ 1973ء میں انھیں متحدہ عرب امارات کا نائب وزیرِ اعظم مقرر کیا گیا۔ سنہ 1976ء میں امارات کی فوج کا نائب کمانڈر بنایا گیا اور 1980ء کی دہائی میں انھیں ابوظہبی کی سپریم پیٹرولیم کونسل (المجلس الاعلى للبترول) کا سربراہ مقرر کیا گیا۔ یہ عہدہ ان کی موت تک ان کے پاس رہا۔

## صدارت و امارت
شیخ خلیفہ متحدہ عرب امارات کے دوسرے صدر اور ابوظہبی کی امارات کے 16ویں حکمران تھے۔ وہ شیخ زید کے بڑے بیٹے تھے۔

اپنے والد زاید بن سلطان آل نہیان کی وفات کے بعد انھیں یہ دونوں عہدے 3 نومبر، 2004ء کو ملے، گو کہ وہ والد کی علالت کے باعث کچھ عرصہ قبل سے ہی عملی طور پر تمام انتظامی امور کی ذمہ داری سنبھال رہے تھے
متحدہ عرب امارات کا صدر بننے کے بعد شیخ خلیفہ نے وفاقی حکومت اور ابوظہبی، دونوں کی بڑی تنظیم نو کی۔
## دیگر مناصب

2004ء سے 2022ء تک سپریم کمانڈر یو اے سی آرمڈ فورسز بھی رہے، چیئرمین سپریم پٹرولیم کونسل کے طور پر 1980ء کی دہائی میں رہے،
وہ ابوظہبی ترقیاتی فنڈ کے چئیرمین بھی رہے۔
## برج خلیفہ
4 جنوری 2010ء کو دبئی میں برج خلیفہ کے افتتاح کے موقع پر ان کا نام بین الاقوامی میڈیا پر ابھر کر اس وقت سامنے آیا جب دبئی کے امیر نے افتتاح سے قبل برج دبئی کا نام بدل کر ان کے اعزاز میں برج خلیفہ کر دیا۔ بعض ذرائع کے مطابق اس کی وجہ ابو ظہبی کی جانب سے دبئی کو دی جانے والی امداد بتائی جاتی ہے۔
## فالج کا حملہ
24 جنوری 2014 میں شیخ خلیفہ کو فالج کا حملہ ہوا تھا جس سے ان کی صحت کافی متاثر ہوئی تھی۔

بی بی سی کی ایک رپورٹ کے مطابق شیخ خلیفہ کے سوتیلے بھائی شیخ محمد بن زاید النہیان نے اس وقت کہا تھا کہ شیخ خلیفہ بن زاید النہیان ’ایک مشکل بحران سے گذرے‘ لیکن ’اس پر قابو پا لیا‘ گیا ہے۔

## وفات
13 مئی 2022ء کو طویل علالت کے بعد وفات پا گئےشیخ خلیفہ بن زایدالنہیان کے انتقال پر 40 روز کے سوگ کے ساتھ 3 روز کی عام تعطیل بھی ہوئی، جب کہ اس دوران قومی پرچم سرنگوں رہا۔

## حوالہ جات

زمرہ:1948ء کی پیدائشیں
زمرہ:آل نہیان
زمرہ:آنریری نائٹس گرینڈ کراس آف دی آرڈر آف سینٹ مائیکل اینڈ سینٹ جارج
زمرہ:اماراتی ارب پتی
زمرہ:اماراتی سیاست دان
زمرہ:اماراتی مسلم
زمرہ:پاناما دستاویزات میں مذکور شخصیات
زمرہ:صدر متحدہ عرب امارات
زمرہ:کامنز زمرہ جس کا ربط ویکی ڈیٹا پر ہے
زمرہ:موجودہ قومی حکمران
زمرہ:وزرائے متحدہ عرب امارات
زمرہ:2012ء کی وفیات
زمرہ:ابوظبی کے شیوخ
پائیتھون

## جاندار
* ثُعبان، اَجگر، اَژدہا : Python

## کمپیوٹنگ
* پائتھون، ایک پروگرامنگ زبان۔

## بیرونی روابط
* گوگل ترجمہ پر ثُعبان کا انگریزی متبادل
* آن لائن اُردو لُغت پر لفظ ثُعبان کا مفہوم
* آن لائن اُردو لُغت پر لفظ اجگر کی تفصیل
* آن لائن اُردو لُغت پر لفظ اَژدہا کی تفصیل
* ویبسٹر آن لائن انگریزی لُغت پر لفظ python کا مطلب
* انگریزی وِکی لُغت پر لفظ [//en.wiktionary.org/wiki/python python] کا صفحہ

زمرہ:ہمنام جانور، ضد ابہام صفحات
زمرہ:انسانی ناموں والے ضد ابہام صفحات
علامہ اقبال ٹاؤن، لاہور

**علامہ اقبال ٹاؤن** ایک کمرشل اور رہائشی علاقہ ہے جو جنوب مغربی لاہور میں واقع ہے۔ اس علاقے کا نام شاعر مشرق علامہ محمد اقبال سے منسوب ہے، جو پاکستان کے قومی شاعر بھی ہیں۔ اس علاقے میں ترقیاتی عمل سولہ سو ایکڑ کے رقبے میں 1970ء کی دہائی میں شروع ہوا تھا۔ اس سے پہلے یہ علاقہ اپنے رقبے کے لحاظ سے جانا جاتا تھا، یعنی “سولہ سو ایکڑ کا علاقہ“۔ اس رہائشی علاقے کے حدود اربعہ ملتان روڈ پر مغرب سے شمال اور وحدت روڈ پر جنوب کی جانب پھیلے ہوئے ہیں۔
اقبال ٹاؤن میں کئی مشہور اداکار اور اداکار ائیں بھی رہائش پزیر ہیں، اس کی بڑی وجہ یہاں شاہ نور سٹوڈیو اور بری سٹوڈیو کا موجود ہونا ہے، جو رہائشی علاقے کے انتہائی قریب واقع ہیں۔ گو یہاں اب بھی کئی اداکار رہائش پزیر ہیں لیکن زیادہ تر اب دوسرے نہایت مہنگے اور جدید علاقوں میں رہائش پزیر ہیں۔
اس علاقے کے پڑوس میں وحدت کالونی، اچھرہ، سمن آباد، گارڈن ٹاؤن، مصطفٰی ٹاؤن، سبزہ زار اور سید پور کے علاقے واقع ہیں۔ یہاں کے بڑے کاروباری علاقوں میں کریم مارکیٹ اور مون مارکیٹ ہیں۔ مون مارکیٹ میں 2009ء میں ایک خوفناک خودکش دھماکا بھی ہوا تھا جس میں کئی لوگ جاں بحق اور سینکڑوں زخمی ہوئے تھے۔
پاکستان کی قدیم ترین اوپن یونیورسٹی، علامہ اقبال اوپن یونیورسٹی کا لاہور کیمپس بھی اسی علاقے کے رضا بلاک میں واقع ہے۔
علامہ اقبال ٹاؤن کا علاقہ کئی چھوٹے رہائشی علاقوں میں منقسیم ہے جنھیں بلاک کہا جاتا ہے۔ مشہور علاقوں میں ہما، مسلم، راوی، نظام، نیلم، کامران، نشتر، جہانزیب، کریم، رضا، عمر، کالج، پاک، گلشن، آصف، بدر اور کئی دوسرے بلاک شامل ہیں۔

## گلشن اقبال پارک
یہاں تعمیر شدہ یہ پارک تفریحی اور سیاحی مقام ہے جو عرصہ دس سال سے یہاں لوگوں کی تفریح کا سامان مہیا کر رہا ہے۔

## بیرونی روابط
* اقبال ٹاؤن، سٹی ڈسٹرکٹ گورنمنٹ، لاہور
* علامہ اقبال ٹاؤن لاہور کا نقشہ

زمرہ:اقبال ٹاؤن
زمرہ:ضلع لاہور کے آباد مقامات
زمرہ:لاہور کے ٹاؤن
زمرہ:ویکی ڈیٹا سے مختلف مختصر وضاحت
ہفت روزہ ہوا

لاہور، شیخوپورہ، گوجرانوالا سمیت پاکستان کے بیشتر شہروں میں پڑھا جانے والا اخبار اور میگزین **ہفت روزہ ہوا** اپنے منفرد سٹائل کے باعث لوگوں میں کافی مقبول ہو رہا ہے۔ اس کے چیف ایڈیٹر میاں اشعر غزال شاکر اور ایڈیٹر سینئیر صحافی رانا ذو الفقار ہیں۔ ہفت روزہ ہوا کی ٹیم میں پیشہ ور صحافی شامل ہیں جو اس کو ترقی کی طرف لے کر جا رہے ہیں ۔
زمرہ:اردو اخبارات
جیمز ایبٹ

جنرل** سر جیمز ایبٹ** (12 مارچ 1807ء – 6 اکتوبر 1896ء) ایک برطانوی فوجی افسر تھے جو سامراجی دور میں ہندوستان میں تعینات رہے۔ جیمز ایبٹ انگلستان میں پیدا ہوئے اور ان کے والد کا نام ہینری الیکسیس ایبٹ تھا، جو کلکتہ میں تعینات مرچنٹ نیوی کے بیڑے سے ریٹائر افسر تھے۔ جیمز ایبٹ نے بنگال آرٹلری میں سولہ سال کی عمر میں اپنی خدمات شروع کیں۔
گو کہ جیمز ایبٹ نے ہندوستان میں کئی مقامات پر اپنی خدمات پیش کیں لیکن ان کی یادگار خدمات ہندوستان کے شمال مغربی سرحدی علاقے میں ہیں جو انھوں نے انیسویں صدی کے وسط میں سر انجام دیں۔ وہ ہینری لارنس کے مشیران میں سے تھے اور انھوں نے انگریزی افواج کی سکھوں کے خلاف جنگ میں انتہائی اہم منطقی مشوروں سے برطانوی افواج کو کامیابیاں دلائیں۔
جیمز ایبٹ ضلع ہزارہ کے پہلے ڈپٹی کمشنر بھی تعینات رہے جس کا دورانیہ 1849ء سے 1853ء تک ہے۔ بعد میں 1894ء میں انھیں برطانوی حکومت میں کلیدی عہدے کے سی بی پر تعینات کر دیا گیا۔

لاہور میں ہوئے معایدے جو سکھوں کے خلاف انگریزوں کی پہلی جنگ کے بعد طے پایا تھا، ہزارہ اور کشمیر کا علاقہ گلاب سنگھ کے حوالے کیا جاتا تھا، ہزارہ بہر حال تخت لاہور کے زیر اثر رہا اور جیمز ایبٹ نے اس کی حکومت کی باگ دوڑ سنبھال لی اور صرف ایک سال کے عرصہ میں حکومت پر مکمل قبضہ کر لیا۔
پاکستان میں حالیہ صوبہ خیبر پختونخوا کے شہر ایبٹ آباد جو ضلع ایبٹ آباد کا صدر مقام ہے، کا نام بھی سر جیمز ایبٹ کے نام پر رکھا گیا ہے۔
سر جیمز ایبٹ آگسٹس ایبٹ اور فریڈریک ایبٹ کے بھائی تھے، یہ دونوں حضرات بھی برطانوی افواج میں خدمات سر انجام دیتے رہے۔
سر جیمز ایبٹ کی میسر تصاویر میں سے بہترین اور واحد دستیاب تصویر ایک مصور بی۔ بلدیوان نے بنائی تھی۔ یہ تصویر اب بھی برطانیہ میں قومی پورٹریٹ گیلری میں آویزاں ہے جو لندن میں واقع ہے، گو کہ یہ تصویر عام زائرین کے مشاہدے کے لیے دستیاب نہیں ہے۔
## مزید دیکھیے
* ایبٹ آباد

## حوالہ جات

## بیرونی روابط
* برطانیہ کا قومی آرکائیو

زمرہ:1807ء کی پیدائشیں
زمرہ:1896ء کی وفیات
زمرہ:بانی شہر
زمرہ:برطانوی افسر
زمرہ:برطانوی ایسٹ انڈیا کمپنی کے فوجی افسران
زمرہ:برطانوی ہند کی شخصیات
زمرہ:تاریخ پنجاب (قبل از تقسیم)
زمرہ:سامراجی دور
زمرہ:عظیم چالبازیاں
زمرہ:برطانوی ہندوستانی فوج کے جرنیل
زمرہ:لندن کے فوجی اہلکار
زمرہ:بلیکہیتھ، لندن کی شخصیات
زمرہ:برطانوی فوجی جرنیل
زمرہ:ویکی منصوبہ پاکستان کے مضامین
زمرہ:برطانوی شخصیات
زمرہ:برطانوی ہند میں برطانوی شخصیات
ہاکی سٹیڈیم ایبٹ آباد

**ایبٹ آباد ہاکی اسٹیڈیم** پاکستان کے صوبہ سرحد میں واقع شہر، ایبٹ آباد میں ایک بڑا فیلڈ ہاکی کے کھیل کا میدان ہے۔
## میدان
ہاکی کے کھیل کے لیے اس میدان کو پوری طرح سے آسٹروٹرف سے ڈھک دیا گیا ہے اور یہاں ترقیاتی منصوبوں میں فی الحال تماشائیوں کے لیے جگہ اور کھلاڑیوں کے لیے سستانے کے کمروں کی تعمیر جاری ہے۔ اس منصوبے کے مکمل ہونے پر یہ میدان بین الاقوامی مقابلوں کے لیے موزوں قرار دیا جائے گا۔ یہ میدان ایبٹ آباد شہر میں سرکلر روڈ پر واقع ہے۔ یہاں اب تک سہولیات ناکافی ہونے کی بنا پر کوئی بھی عالمی مقابلہ منعقد نہیں ہو سکا، قومی مقابلے اور قومی ٹیم کی مشقیں بہرحال یہاں سارا سال جاری رہتی ہیں۔
## حوالہ جات

http://www.geosuper.tv/news_detail.asp?id=10886 جیو سوپر کی خبر

زمرہ:پاکستان کے اسٹیڈیم
زمرہ:پاکستان میں فیلڈ ہاکی کے میدان
زمرہ:پاکستان میں کھیلوں کے مقامات
زمرہ:پاکستانی ہاکی سٹیڈیم
زمرہ:ضلع ایبٹ آباد
زمرہ:فیلڈ ہاکی کے میدان
زمرہ:پاکستانی کھیلوں کے نامکمل مضامین
تحصیل ایبٹ آباد

**تحصیل ایبٹ آباد**، پاکستان کے صوبہ سرحد میں ہزارہ ڈویژن کے ضلع ایبٹ آباد کی ایک انتظامی تقسیم ہے۔
## تاریخ
برطانوی دور میں حالیہ ضلع ایبٹ آباد، ضلع ہزارہ کی ایک تحصیل تھا۔
تقسیم ہندوستان کے بعد ضلع ایبٹ آباد 1981ء تک تحصیل ہی رہا اور پھر اسے ہزارہ ڈویژن میں ضلع ایبٹ آباد قرار دیا گیا۔ اب ضلع ایبٹ آباد کی دو تحصیلیں ہیں، تحصیل ایبٹ آباد اور تحصیل حویلیاں۔ایبٹ آباد ہر لحاظ سے بہت خوب صورت ہے یہاں کا موسم سالہا سال خوشگوار رہتا ہے ایبٹ آباد کے لوکل لوگ نہایت ہی اچھے اخلاق کے حامل ہیں ادھر ادھر کے لوگ جب شہر میں آتے ہیں تو لازمی پھر اونچ نیچ لگی رہتی ہے وگرنہ اس شہر کے لوگوں کا اخلاق ایک اعلی مثال ہے ۔۔

## انتظام
ایبٹ آباد کا شہر جو ہزارہ ڈویژن اور ضلع ایبٹ آباد کا صدر مقام ہے، تحصیل ایبٹ آباد کا بھی یہی مرکز ہے، جس کو تحصیل ہیڈ کوارٹر بھی کہا جاتا ہے۔ تحصیل ایبٹ آباد کو 35 یونین کونسلوں میں تقسیم کیا گیا ہے، جو یہ ہیں:

## حوالہ جات

زمرہ:ضلع ایبٹ آباد
زمرہ:مقالے جن میں انگریزی زبان کا متن ہے
زمرہ:ویکی ڈیٹا سے مختلف مختصر وضاحت
زمرہ:پاکستان کی تحصیلیں
پاکستان میں قدرتی آفات

ذیل میں پاکستان میں آنے والی چیدہ چیدہ **قدرتی آفات** کی فہرست فراہم کی جا رہی ہے۔

## بیرونی روابط
* پاکستان کی دس تباہ کن قدرتی آفات

زمرہ:پاکستان میں قدرتی آفات
زمرہ:پاکستان متعلقہ فہرستیں
زمرہ:آفات کی فہرستیں بلحاظ ملک
زمرہ:پاکستان میں واقعات کی فہرستیں
زمرہ:ویکی ڈیٹا سے مختلف مختصر وضاحت
زمرہ:پاکستانی تاریخ متعلقہ فہرستیں
پشاور ڈویژن

**پشاور ڈویژن** پاکستان کی انتظامی تقسیم میں خیبر پختونخوا کا ایک جز ہے۔ گو کہ مقامی حکومتوں کے 2000ء میں آئی اصلاحات میں اس کی حیثیت ختم کر دی گئی ہے۔ 1947ء میں آزادی کے بعد صوبہ خیبر پختونخوا کو دو ڈویژن میں تقسیم کر دیا گیا تھا، یہ دو ڈویژن ڈیرہ اسماعیل خان ڈویژن اور پشاور ڈویژن تھے۔ 1976ء تک پشاور ڈویژن میں ہزارہ اور کوہاٹ کے اضلاع بھی شامل تھے جو بعد میں ڈویژن قرار دے دیے گئے۔ 
thumb|پشاور ڈویژن کا نقشہ
## تاریخ
1901ء سے 1955ء تک صوبہ خیبر پختونخوا میں پشاور ڈویژن پہلے ایک ضلع کی حیثیت رکھتا تھا۔ ضلع پشاور اس وقت پانچ تحصیلوں میں تقسیم کیا گیا تھا جو پشاور، چارسدہ، مردان، صوابی اور نوشہرہ کی تحصیلیں کہلاتی تھیں۔
 آزادی کے بعد تحصیل پشاور کو ضلع قرار دے دیا گیا۔ اس وقت پرانا ضلع پشاور کو ڈویژن کا درجہ دے دیا گیا تھا۔

## اضلاع
پشاور ڈویژن میں مندرجہ ذیل اضلاع موجود تھے۔

* ضلع چارسدہ
* ضلع نوشہرہ
* ضلع پشاور
* ضلع خیبر
* ضلع مہمند

## مزید دیکھیے
* ہزارہ ڈویژن
* کوہاٹ ڈویژن
* ضلع پشاور

## حوالہ جات

زمرہ:پاکستان کے ڈویژن
زمرہ:پشاور
زمرہ:ویکی ڈیٹا سے مختلف مختصر وضاحت
تھری ایڈیٹس (فلم)

**تھری اڈييٹس**  2009ء کی ایک ہندی ایک مضحکہ خیز فلم ہے۔ جس کے ہدایت کار راجکمار ہیرانی ہیں اور اس کے مکالمے ابھیجیت جوشی نے لکھے ہیں۔ ‌ یہ ونود چوپڑا پروڈکشن کی پیشکش ہے۔ اس فلم کی کہانی انگریزی ناول نگار چیتن بھگت کے مشہور انگریزی ناول فائیو پوائنٹس سم ون  کی بنیاد پر ہے۔ فلم کے اہم اداکار عامر خان، کرینہ کپور، بومن ایرانی، آر مادھون، اومی ویدیا، شرمن جوشی اور جاوید جعفری شامل ہیں۔

فلم تھری ایڈیٹس نے صرف 4 دنوں میں 100 کروڑ روپے کی کمائی کرکے باکس آفس پر ایک نیا ریکارڈ بنایا تھا۔ اس فلم کو عالمی سطح پر 2126 اسکرینوں پر ریلیز کیا گیا تھا جن میں 326 سكرينے غیر ملکی مارکیٹ کی تھیں۔ اس فلم نے اس سال ساری بالی وڈ فلموں میں سب سے زیادہ کمائی کی۔ 200 کروڑ کلب میں شامل ہونے والی یہ پہلی ہے۔ فلم نے 202 کروڑ روپے کا بزنس کیا تھا۔ فلم کا ٹوٹل بزنس 395 کروڑ بتایا جاتا ہے۔ فی الحال عالمی باکس آفس پر سب سے زیادہ کمائی کرنے والی بھارتی فلموں کی فہرست میں چھٹے نمبر پر ہے۔ یہ فلم بعد میں وجے اور الیانا ڈی کروز کے ساتھ تمل میں ننبان (دوست) کے عنوان سے ریمیک کی گئی۔

## کہانی
تھری ایڈیٹس فلم کی کہانی تین بے وقوفوں کے گرد گھومتی ہے جن میں رانچو (عامر خان)، فرحان قریشی (آر مادھون) اور راجو رستوگی (شرمن جوشی) شامل ہیں۔ کہانی میں ہیرو کا کردار رانچو یعنی عامر خان نے نبھایا ہے جو دنیا کی نظر میں بے وقوف جبکہ درحقیقت انتہائی ذہین انسان ہیں۔ رانچو، فرحان قریشی اور راجو رستوگی کے انجینئری کالج میں داخلہ لیتا ہے جہاں سینئر طلبہ نئے طلبہ سے مذاق کرتے ہوئے بدتمیزی سے پیش آتے ہیں لیکن رانچو ان کے مذاق سے لطف اندوز ہوتا ہے بلکہ ایک موقع پر انھیں ان کی بد تمیزی کا مزہ بھی چکھا دیتا ہے۔

## حوالہ جات

## بیرونی روابط
* باضابطہ ٹریلر&nbsp;– Vinod Chopra Films
* 
* 
* 
* 
* 
* 
* 

زمرہ:استاد اور طالب علم کے تعلقات کے بارے میں فلمیں
زمرہ:انگریزی زبان کی فلمیں
زمرہ:بھارت میں غربت پر فلمیں
زمرہ:بھارت میں فلم نزاعات
زمرہ:بھارت میں نظام تعلیم کے بارے میں فلمیں
زمرہ:بھارتی فلمیں
زمرہ:بھارتی مزاحیہ فلمیں
زمرہ:بھارتی مزاحیہ-ڈراما فلمیں
زمرہ:بھارتی ناولوں پر مبنی فلمیں
زمرہ:بنگلور میں عکس بند فلمیں
زمرہ:جموں و کشمیر میں عکس بند فلمیں
زمرہ:جموں و کشمیر میں سیٹ فلمیں
زمرہ:حمل کی بھارتی فلمیں
زمرہ:خود کشی کے بارے میں فلمیں
زمرہ:دوستوں کی فلمیں
زمرہ:دہلی میں ہونے والے واقعات پر فلمیں
زمرہ:دیگر زبانوں میں دوبارہ بننے والی ہندی فلمیں
زمرہ:راجکمار ہیرانی کی ہدایت کاری میں بننے والی فلمیں
زمرہ:شانتنو موئترا کی مرتب کردہ موسیقی پر مشتمل فلمیں
زمرہ:عامر خان
زمرہ:فلم فیئر اعزازات
زمرہ:کتابوں پر مبنی فلمیں
زمرہ:لداخ میں عکس بند فلمیں
زمرہ:لداخ میں سیٹ فلمیں
زمرہ:مزاحیہ فلمیں
زمرہ:موت کے بارے میں فلمیں
زمرہ:ویکی ڈیٹا سے مختلف مختصر وضاحت
زمرہ:ہماچل پردیش میں ہونے والے واقعات پر فلمیں
زمرہ:ہندی زبان کی فلمیں
زمرہ:یونیورسٹیوں اور کالجوں میں سیٹ فلمیں
زمرہ:2000ء کی دہائی کی انگریزی زبان کی فلمیں
زمرہ:2000ء کی دہائی کی بھارتی فلمیں
زمرہ:2000ء کی دہائی کی مزاحیہ-ڈراما فلمیں
زمرہ:2000ء کی دہائی کی ہندی زبان کی فلمیں
زمرہ:2009ء کی ڈراما فلمیں
زمرہ:2009ء کی فلمیں
زمرہ:2009ء کی مزاحیہ فلمیں
زمرہ:2009ء کے نزاعات
زمرہ:بھارتی غیر خطی بیانیہ فلمیں
زمرہ:دیگر میڈیا کے لیے ڈھالی جانے والی فلمیں
زمرہ:2009ء کی ہندی زبان کی فلمیں
ممہ کنہ

بھارت کے زیر اقتدار کشمیر کی ایک متنازع شخصیت۔ اصل نام غلام محمد ان کا تعلق وسطی کشمیر کے ضلع بڈگام سے ہے۔ کشمیر میں مسلح جدوجہد کرنے والوں کے خلاف فوج کا اعانت کار بننے سے پہلے وہ محکمہ جنگلات میں یومیہ اُجرت پر کام کرتے تھے۔

مقامی لوگوں کا کہنا ہے کہ میر جنگل سمگلنگ کرنا چاہتے تھے اور اس کے لیے اس سے فوج کی حمایت چاہیے تھی۔ لہٰذا اس نے مخبری کا راستہ اختیار کر لیا۔ تاہم خود میر الزام کی تردید کرتے رہے ہیں۔

غلام محمد میر جب ممہ کنہ بنے تو ماگام سے لے کر بارہمولہ تک لوگ اس کا نام سنتے ہی کانپ اُٹھتے تھے۔ مقامی لوگوں کے مطابق وہ فوجی افسروں کے ساتھ ملکر لوگوں کو گرفتار کرواتا اور والدین سے تاوان حاصل کرتا تھا اور بعد میں تاوان کی رقم فورسز اور میر کے درمیان تقسیم ہوتی تھی۔ لیکن ممہ کنہ کا موقف یہ تھا میرا کام صرف دہشت گردوں کو سپردگی کروانا تھا اور چھاپوں کے دوران افواج کو راستہ دکھانا تھا۔ آپریشن میں کوئی مر بھی جاتا تھا۔ لیکن میرا اس میں ہاتھ نہیں رہا آج ممہ کنہ کے گھر کے باہر نیم فوجی عملہ کی بھاری تعداد تعینات ہے اور وہ کڑے سیکورٹی حصار میں ہی سفر کرتا ہے۔ قتل، سمگلنگ اور جنسی زیادتی جیسے سنگین الزامات ان پر لگائے جاتے ہیں۔ ممہ کنہ کو کشمیری سماج میں ایک ویلین کی حیثیت حاصل ہے۔ فروری 2010 میں ان کا نام ایک بار پر خبروں کی سرخیوں میں آیا جب بھارت کے قومی اعزاز پدم شری سے انھیں نوازا گیا۔ کیونکہ ایسے اعزازات قومی بہادروں کو دیے جاتے ہیں اور متنازع شخصیات کو اس سے دور ہی رکھا جاتا ہے۔

## بیرونی روابط

* Much ado in Kashmir over Padma Shri for Mir

زمرہ:کشمیری شخصیات
زمرہ:متنازع شخصیات
مردان ڈویژن

مردان ڈویژن خیبر پختونخوا میں انتظامی تقسیم کی ایک اکائی تھا، لیکن 2000ء میں ہوئی مقامی حکومتوں کی اصلاحات سے اس کا بنیادی ڈھانچہ تبدیل کر دیا گیا۔ اب اس ڈویژن میں مردان اور صوابی کے اضلاع شامل ہیں۔ 2017ء کی پاکستانی مردم شماری کے مطابق، اس ڈویژن کی مجموعی آبادی 3٫997٫667 تھی،  جو اس صوبے میں چوتھی سب سے زیادہ آبادی والا ڈویژن ہے، لیکن اس کا رقبہ صرف 3٫175 کلومیٹر 2 (1٫226 مربع میل) پر محیط ہے،  صوبے میں بھی رقبے کے لحاظ سے سب سے چھوٹی تقسیم۔
## مزید دیکھیے
* مردان
* صوابی
## حوالہ جات

زمرہ:پاکستان کے ڈویژن
زمرہ:ویکی ڈیٹا سے مختلف مختصر وضاحت
زمرہ:ویکی منصوبہ پاکستان کے مضامین
مالاکنڈ ڈویژن

[thumbnail|[خیبر پختونخوا میں مالاکنڈ ڈویژن]]
**مالاکنڈ ڈویژن** پاکستان میں انتظامی تقسیم کے لحاظ سے صوبہ سرحد میں ایک اکائی تھا، لیکن 2000ء میں ہوئی مقامی حکومتوں کی اصلاحات سے اس کا بنیادی ڈھانچہ تبدیل ہو گیا ہے۔
اس ڈویژن میں چترال، دیر زیریں،دیر بالا، سوات،بونیر،شانگلہ اور مالاکنڈ کے اضلاع شامل ہیں۔
## تاریخ
1970ء تک یہ علاقہ صوبے کے زیر انتظام قبائلی علاقہ جات میں شمار کیا جاتا تھا اور اس کو مالاکنڈ ایجنسی کا نام دیا گیا تھا۔
1970ء میں مالاکنڈ ڈویژن کی حیثیت سے نئی انتظامی اکائی متعارف کروائی گئی، جس میں چترال، دیر اور سوات کی شاہی ریاستوں کے علاوہ مالاکنڈ قلعہ کے اردگرد کے علاقہ کو شامل کیا گیا تھا۔ اس ڈویژن کا صدر مقام سیدو شریف ہے۔
## حوالہ جات

زمرہ:پاکستان کے ڈویژن
زمرہ:تاریخ خیبر پختونخوا
زمرہ:ویکی ڈیٹا سے مختلف مختصر وضاحت
بنوں ڈویژن

**بنوں ڈویژن**، پاکستان میں صوبہ سرحد کی ریاستی حکومت کا تیسرا کلیہ جس کی حیثیت 2000ء کی اصلاحات میں تبدیل کر دی گئی۔ یہ ڈویژن 1990ء میں تشکیل دیا گیا جب اسے ڈیرہ اسماعیل خان ڈویژن سے جدا حیثیت دی گئی۔ اس ڈویژن میں بنوں اور لکی مروت کے اضلاع شامل کیے گئے ہیں۔
## اضلاع
بنوں ڈویژن میں درج ذیل تین  اضلاع شامل ہیں:

## حوالہ جات

زمرہ:پاکستان کے ڈویژن
کراچی ڈویژن

**کراچی ڈویژن**، پاکستان میں صوبہ سندھ کی صوبائی حکومت کا تیسرا کلیہ ہے جو 1960ء میں صدر ایوب خان نے قائم کیا اور 1972ء میں بننے والے صوبہ سندھ کا ایک ڈویژن بن گیا۔ کراچی ڈویژن میں موجودہ سات اضلاع شامل ہیں۔کراچی ڈویژن کو کراچی سٹی کا بھی نام دیا جاتا ہے۔ مردم شماری پاکستان ۲۰۲۳ء میں کراچی ڈویژن کی آبادی دو کروڑ تین لاکھ بیاسی ہزار آٹھ سو اکیاسی 20,382,881 افراد پر مشتمل ہے۔

## تاریخ

ایسٹ انڈیا کمپنی نے 1843ء میں سندھ پر قبضہ کیا اور ضلع کراچی بنایا۔

دسمبر 1960ء میں لسبیلہ کو قلات ڈویژن سے الگ کرکے کراچی کا مشترکہ کراچی- بیلا ڈویژن بنا دیا گیا۔

1972ء میں ضلع لسبیلہ کو واپس قلات ڈویژن میں شامل کر دیا گیا اور کراچی - بیلہ ڈویژن ختم کر کے کراچی کو نئے بننے والے صوبہ سندھ کا ڈویژن بنا کر تین اضلاع ضلع کراچی شرقی، ضلع کراچی غربی اور ضلع کراچی جنوبی میں تقسیم کیا گیا۔

1996ء میں، کراچی ڈویژن میں دو مزید اضلاع ضلع کراچی وسطی اور ضلع ملیر بنائے گئے۔

2013ء میں ضلع شرقی کو تقسیم کر کے ضلع کورنگی کا قیام ہوا۔

2020ء میں ضلع غربی کو تقسیم کر کے ضلع کیماڑی کو تشکیل دیا گیا۔

2023ء میں سندھ حکومت نے کراچی کے 4 اضلاع؛
ضلع کراچی غربی کا نام **ضلع اورنگی**، ضلع کراچی وسطی کا نام **ضلع ناظم آباد** اور ضلع کراچی شرقی کا نام **ضلع گلشن**، ضلع کراچی جنوبی کا نام تبدیل کرکے **ضلع کراچی** رکھ دیا۔

## اضلاع

کراچی ڈویژن کے موجودہ 7 اضلاع ہیں:

* ضلع اورنگی (1972ء)
* ضلع کراچی (1972ء)
* ضلع گلشن (1972ء)
* ضلع ناظم آباد (1996ء)
* ضلع ملیر (1996ء)
* ضلع کورنگی (2013ء)
* ضلع کیماڑی (2020ء)

## علم شماریاتِ آبادی

مردم شماری پاکستان ۲۰۲۳ء کے مطابق کراچی ڈویژن کی آبادی دو کروڑ تین لاکھ ستاون ہزار چار سو چوہتر 20,357,474 افراد پر مشتمل ہے جن میں مردوں کی تعداد 10,787,338 جبکہ خواتین کی تعداد 9,567,463 ہے۔ شہری علاقوں میں 18,843,844 افراد جبکہ دیہی علاقوں میں 1,513,630 افراد ہیں۔

**زبانیں**

ایک کروڑ تین لاکھ پندرہ ہزار نو سو پانچ 10,315,905 اردو/مہاجر، سولہ لاکھ پینتالیس ہزار دو سو بیاسی 1,645,282 پنجابی، بائیس لاکھ باسٹھ ہزار ایک سو اسی 2,262,180 سندھی، ستائیس لاکھ باون ہزار ایک سو اڑتالیس 2,752,148 پشتو، آٹھ لاکھ آٹھ ہزار تین سو باون 808,352 بلوچی، پچاس ہزار نو سو بیاسی 50,982 کشمیری، چھ لاکھ تریپن ہزار نو سو تین 653,903 سرائیکی، چھ لاکھ تریپن ہزار سات سو ستائیس 653,727 ہندکو، پچھتر ہزار نو سو ترانوے 75,993 براہوی، اکیس ہزار آٹھ سو ساٹھ 21,860 شینا، چھبیس ہزار نو سو چھ 26,906 بلتی، تیس ہزار تین سو پچھتر 30,375 میواتی، چھ سو چودہ 614 کلاشہ، چودہ ہزار تہتر 14,073 کوہستانی، نو لاکھ تیالس ہزار ایک سو پینسٹھ 943,165 دیگر ہیں۔

## حوالہ جات

زمرہ:پاکستان کے ڈویژن
زمرہ:حکومت کراچی
زمرہ:سندھ کے اضلاع
زمرہ:کراچی
زمرہ:ویکی ڈیٹا سے مختلف مختصر وضاحت
زمرہ:اردو بولنے والے ممالک اور علاقہ جات
روزنامہ مقدمہ کراچی

مقدمہ کراچی کا ایک اشاعتی روزنامہ ہے اس کی با قاعدہ اشاعت 17 فروری 2008 میں شروع ہوئی اس کے ابتدائی ایڈیٹر مبشر فاروق ہیں اس وقت روزنامہ مقدمہ، کراچی کے اہم اخباروں میں شمار ہوتا ہے جبکہ فروری 2009 میں مقدمہ گروپ آف پبلیکیشنز کے تحت "روزانی مقدمو کراچی" (سندھی اخبار) کا اجرا ہوا بعد ازاں اخبار کے مالکان، چیف ایڈیٹر امان اللہ میمن(جو ایک بلڈر ہیں اور العصر گروپ کے مالک ہیں)، ایگزیکٹیو ایڈیٹر بلال میمن اور ایڈیٹر نے مقدمہ اور مقدمو اخبار کو دو نمبر کاموں کے لیے استعمال کرنا شروع کر دیا جس پر17 مئی 2010 کو شمس کیریو، وقار محمد خان، کامران سہیل، راشد خان، عبد الحفیظ، کفیل الدین فیضان، خرم احمد، ڈاکٹر منیر احمد فاروقی، احمد ندیم اعوان، کالم نویس زبیر احمد ظہیر سمیت 31 صحافیوں مقدمہ گروپ کو چھوڑ دیا جبکہ مقدمہ گروپ کے مالکان نے اپنے بلڈرز کے کاروبار کے تحفظ کے لیے دھرتی ٹی وی کے نام سے نیوز چینل شروع کر دیا اور گڈاپ ٹاؤن، لیاری ٹاؤن، ملیر ٹاؤن سمیت کراچی کے دیگر علاقوں میں زمینوں پر قبضے کرنے لگے جبکہ حیدرآباد اور میر پور خاص میں زمینوں پر قبضوں کے لیے عمران شیروانی(جس پر جیو ٹی وی اور ایکسپریس ٹی وی میں مالیاتی بدعنوانیوں کے مقدمات درج ہیں)،ضیا الرحمن نامی نام نہاد دو نمبر صحافیوں کو بھرتی کیا گیا اور بلیک میلنگ کا سلسلہ شروع کیا گیا جو تاحال جاری ہے، جبکہ اس وقت روزنامہ مقدمہ کو ایک ڈمی اخبار بنا دیا گیا ہے جس کی صرف 500 کاپیاں چھپ رہی ہیں اور انھی کاپیوں کی بنیاد پر مالکان حکومت اور نجی اداروں سے اشتہارات حاصل کر رہے ہیں، اسی کے ساتھ ساتھ سندھی اخبار روزانی مقدمو کو بھی ڈمی اخبار بنا دیا گیا ہے جو کراچھی کے مضافاتی علاقوں اور اندورن سندھ مالکان کے دونمبر کاموں کی حفاظت کا ذریعہ بنا ہوا ہے 

## بیرونی ربط
* روزنامہ مقدمہ کراچی کا موقع آن لائن

مقدمہ
مقدمہ
یک فاصلی فونٹ

[تصغیر|[Courier|کورئیر ایک عام یک فاصلی فونٹ ہے]]

**یک فاصلی فونٹ**  جسے **مستقل چوڑائی** (fixed-width) یا **[[غیر متناسب نویسہ]]** (non-proportional font) بھی کہاجاتا ہے، سے مراد فونٹ کی ایک ایسی قسم ہے جس کے حروف میں سے ہر ایک حرف یکساں جگہ گھیرتا ہے۔ جبکہ متغیر چوڑائی (variable-width) فونٹس ایسے ہوتے ہیں جن کے حروف ایک دوسرے سے جسامت میں مختلف ہوتے ہیں۔

## مزید دیکھیے
* یک فاصلی فونٹس کے نمونے

زمرہ:یک فاصلی فونٹس
زمرہ:ٹائپو گرافی
زمرہ:ویکی ڈیٹا سے مختلف مختصر وضاحت
زمرہ:ٹائپ فیس
سیرف

ٹائپو گرافی میں **سیرف** یا **آرائشی کشش** (serif) وہ چھوٹا سا QQ خط ہے جو کسی حرف کی کشش ک مُکمل کرنے کے لیے اُس کے سرے پر لگایا جاتا ہے۔ عا طور پر serif کا متبادل A Llبھی سمجھ لیا جاتا ہے لیکن ششے اگlseril ہی تسلیم کر لیا جائے اردو کے serif ہی ہوتے ہیں کیونکہ تمام ہی میں شوشے ایک لازمی جز کے طور پر بنتے ہیlں؛ جن میں نسخ و نستعلیق دونوں ہی شاملAA ک onیے جا سکتے ہیں لیکن انگریزی serif کی طرح اpدو شوشے دار نویسے (جیسے نستعلیق) چھوٹی جسامت پر بھی قابل سہل قرات میں رہlpتے ہیں کیونکہ شوشے اصل میں serif کا متبادل نہیں بلکہ اردو خطاطی کی قدlیم کتب میں serif نما حصو کو سیرف کlہا جاتا ہے اور اردو لغات میں بھی سیرف، آرائش یا زیبائشی حصے کو ہی کہا جاتا ہے۔ اردو میں عام طور پر serif اور sans serif فانٹ کی درجہ بندی فی AA a الحال کمپیوٹر کی دنیا میں دیکھنے میں نہیں آتی اور ہاتھ کی خطاطی میں بھی اس قسم کے خطوط کو باقاعدہ الگ نہیں کیا ججاتp

## سیرف اور شوشہ میں فرق

عربی رسم الخط رکھنے والے الفاظ میں مستعمل شوشے، اصطلاح سیرف، سے ایک بالکل الگ جزء ہوتے ہیں اور ان میں واضح تفریق لازمی ہے۔ شوشہ عربی رسم الخط والی زبانوں میں موجود حروف کے اہم جسمانی اجزا ہوتے ہیں اور ان کو وہ دندانے کہا جاتا ہے جو بعض حروف، جیسے س ش وغیرہ کی ابتدا میں آتے ہیں۔ اس کے علاوہ بھی جب اردو الفاظ آپس میں ترسیموں (ligatures) کے ذریعے جڑتے ہیں تو ان میں الگ الگ شناخت کے لیے شوشے لازم ہوتے ہیں جیسے تتلی کے لفظ میں ت اور ت کے شوشے۔ شوشہ کے برعکس سیرف محض آرائشی دندانے یا طولا و عرضا کھینچے ہوئے الفاظ کے ابتدائی یا انتہائی سرے ہوتے ہیں جو ان میں زیبائش پیدا کرنے کے لیے بنائے جاتے ہیں اور ان کی غیر موجودگی سے عبارت کی صحت پر کوئی اثر نہیں پڑتا۔ یوں بھی کہا جا سکتا ہے کہ سیرف خطاطی میں قلم کی نوک پر آنے والے ہاتھ کے دباؤ کی قدرتی اشکال ہوتی ہیں اور اردو میں ان کی پیدائش کی بنیادی وجہ خطاطی قلم کی ترچھی کٹی ہوئی نوک ہوتی ہے؛ گویا اگر کسی ایسے قلم سے تحریر کیا جائے جس میں نوک، لفظ کی ابتدا سے انتہا تک ایک دباؤ پر ہو اور اس سے بننے والی لکیر (خط) کی جسامت یکساں رہے تو سیرف (serif) پیدا نہیں ہوتے بلکہ سینس سیرف خطوط بنتے ہیں۔ گو کہ عام طور پر حرف لکھنے کے لیے بنے خط (لکیر) کی جسامت (موٹائی) کے اتار چڑھاؤ سے آرائشی کشش پیدا ہوتی ہے (یہ بات رومن حروف میں بہت نمایاں ہے) لیکن ہمیشہ ایسا نہیں ہوتا بلکہ بعض عربی اور انگریزی فانٹ ایسے بھی ہیں جن میں لکیر کی موٹائی یکساں رہنے کے باوجود حلیے بنائے جاتے ہیں اور ان حلیوں کی موٹائی وہی ہوتی ہے جو حرف کے جسم کی؛ ان کی ایک مثال courier نامی رومن فانٹ میں دیکھی جا سکتی ہے اس قسم کے موٹے سیرف کو مصری سیرف (slab serif) کہتے ہیں۔

زمرہ:ٹائپو گرافی
زمرہ:ویکی ڈیٹا سے مطابقت رکھنے والی مختصر تفصیل
زمرہ:ٹائپ فیس
شوشہ

**شوشہ** اصل میں فارسی زبان سے آیا ہوا لفظ ہے اور اس کے عام معنی عربی، فارسی اور اردو حروف کے وہ حصے ہوتے ہیں جن کی شکل دندانے دار (دانت نما یا نوکدار) ہوتی ہے؛ جیسے س اور ش کے ابتدائی حصے۔

زمرہ:حروف
زمرہ:ٹائپو گرافی